stanford-oval/wikipedia huggingface dataset:
ชุดาภา จันทเขตต์
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2531 | ทายาท | - | ช่อง 3 |
| 2532 | ช่างร้ายเหลือ | - | ช่อง 3 |
| 2532 | สุดแต่ใจจะไขว่คว้า | วันแรม | ช่อง 3 |
| 2532 | กฤตยา | - | ช่อง 3 |
| 2533 | เปลือก | - | ช่อง 3 |
| 2533 | แม่ลาวเลือด | - | ช่อง 3 |
| 2533 | วิมานไฟ | ทาทอง (นิด) | ช่อง 3 |
| 2534 | บ้านสาวโสด | คุณกลาง/โสภาภิณพิศ | ช่อง 3 |
| 2534 | ปาก | รอย | ช่อง 3 |
| 2534 | เขาวานให้หนูเป็นสายลับ | ดาริกา | ช่อง 3 |
| 2535 | พริกหวานน้ำตาลเผ็ด | สกุลเกศ | ช่อง 3 |
| 2535 | เดือนดับที่สบทา | - | ช่อง 3 |
| 2535 | หมาดำ | มารตี | ช่อง 5 |
| 2535 | สมเด็จพระสุริโยไท | พระวิสุทธิกษัตริย์ | ช่อง 3 |
| 2536 | เพลงบินใบงิ้ว | แสงนวล | ช่อง 9 |
| 2536 | ภูตพยาบาท | - | ช่อง 3 |
| 2536 | แม่ย่านาง | - | ช่อง 9 |
| 2536 | แม่พลอยหุง | - | ช่อง 3 |
| 2537 | สาวรำวง | - | ช่อง 3 |
| 2537 | คุณนายโอซาก้า | ดวง | ช่อง 5 |
| 2537 | แม่นาคพระโขนง | พิม | ช่อง 5 |
| 2538 | สกาวเดือน | มุกดา | ช่อง 3 |
| 2538 | สายน้ำไม่เคยไหลกลับ | - | ช่อง 3 |
| 2539 | เข็มซ่อนปลาย | โศรนา อัศวธนกิจ (โศ) | ช่อง 3 |
| 2539 | ทอฝันกับมาวิน | นังละดา (น้องสาวของหรรษา) | ช่อง 5 |
| 2540 | ตามหัวใจไปสุดหล้า | โซไรดา | ช่อง 3 |
| 2540 | ขังแปด | บังอร | ช่อง 5 |
| 2540 | บ่วงดวงใจ | - | ช่อง 3 |
| 2541 | บ้านไร่เรือนรัก | - | ช่อง 3 |
| 2541 | บังเกิดเกล้า | - | ช่อง 3 |
| 2541 | สี่ไม้คาน | (รับเชิญ) | ช่อง 3 |
| 2541 | ความรักกับเงินตรา | - | ช่อง 3 |
| 2543 | บุญรอด | บุญล้ำ | ช่อง 3 |
| 2543 | รอยมาร | ศรีอำไพ (รับเชิญ) | ช่อง 3 |
| 2544 | ทายาทอสูร | นาเรศ | ช่อง 7 |
| 2544 | แม่โขง | - | ช่อง 7 |
| 2544 | สาวฮอตหนุ่มเฮ้ว | - | ช่อง 3 |
| 2544 | ฉันไม่รอวันนั้น | - | ช่อง 3 |
| 2545 | น้ำพุ | - | ช่อง 7 |
| 2545 | หนูชื่อทองสร้อยค่ะ | พิกุลแก้ว เวียงคีรี (คุณใหญ่) | ช่อง 3 |
| 2545 | ทะเลฤๅอิ่ม | คุณหญิงศรีดารา ฤทธิฤกษ์ (แม่วิฬาร) | ไอทีวี |
| 2546 | นางโชว์ | อาภา ธรรมพิทักษ์ | ช่อง 3 |
| 2546 | สี่แผ่นดิน | คุณอุ่น | ช่อง 9 |
| 2547 | ในเรือนใจ | (รับเชิญ) | ช่อง 7 |
| 2548 | สาวน้อยอ้อยควั่น | - | ช่อง 7 |
| 2548 | กุหลาบสีดำ | ขวด | ช่อง 3 |
| 2548 | พี่น้อง 2 เลือด | - | ช่อง 9 |
| 2548 | ชุลมุนวุ่นรัก | - | ช่อง 7 |
| 2548 | คุณหนูดอกฟ้ากะแมวข้างบ้าน | - | ช่อง 7 |
| 2548 | จันทร์ ฤ จะฉาย | - | ช่อง 3 |
| 2549 | ซอย 3 สยามสแควร์ | สีดา | ช่อง 3 |
| 2549 | ลิขิตหัวใจ | - | ช่อง 7 |
| 2549 | ในฝัน | - | ช่อง 9 |
| 2550 | เจ้าหญิงขอทาน | - | ช่อง 3 |
| 2550 | เทพธิดาขนนก | - | ช่อง 3 |
| 2550 | ร่ายริษยา | - | ช่อง 3 |
| 2550 | ดอกฟ้ายาใจ | - | ช่อง 7 |
| 2550 | ทะเลสาบนกกาเหว่า | - | ช่อง 7 |
| 2550 | ผู้พิทักษ์สี่แยก | - | ช่อง 7 |
| 2550 | ผู้พิทักษ์สี่แยก ภาค 2 | - | ช่อง 7 |
| 2550 | ดั่งดวงตะวัน | - | ช่อง 3 |
| 2551 | ดาวเปื้อนดิน | - | ช่อง 7 |
| 2551 | ชมพู่แก้มแหม่ม | - | ช่อง 3 |
| 2551 | ดินเนื้อทอง | - | ช่อง 3 |
| 2551 | รักเธอยอดรัก | - | ช่อง 3 |
| 2551 | คู่ป่วนอลวน | - | ช่อง 7 |
| 2552 | จำเลยกามเทพ | - | ช่อง 3 |
| 2552 | ผู้ใหญ่ลีกับนางมา | - | ช่อง 3 |
| 2552 | สะใภ้ใจเด็ด | - | ช่อง 7 |
| 2553 | มนต์รักลูกทุ่ง | แม่คอน | ช่อง 3 |
| 2554 | รอยไหม | ผีอีเม้ย | ช่อง 3 |
| 2554 | รักปาฏิหาริย์ |  | ช่อง 3 |
| 2555 | สื่อรักสัมผัสหัวใจ | แม่ของสุคนธรส | ช่อง 3 |
| 2555 | อำแดงเหมือนกับนายริด | นางแฟง | ไทยพีบีเอส |
ผลงาน > ภาพยนตร์

2531 ทองประกายแสด
2533 ผลุบโผล่
2533 เทวดาตกสวรรค์
2533 แม่นาคคืนชีพ
2533 ก้อนหินในดินทราย
2534 กลิ้งไว้ก่อนพ่อสอนไว้
2534 อย่างงี้ซิสะเป็ค
2535 อนึ่งคิดถึงพอสังเขป
2535 ฝากฝันไว้เดี๋ยว จะเลี้ยวมาเอา
2536 เธอของเรา ของเขา หรือของใคร
2536 ผ่าโลกเพลงลูกทุ่ง
2553 ตี๋ใหญ่ จอมขมังเวทย์
2553 ชั่วฟ้าดินสลาย
2554 ศพเด็ก 2002
2555 ค่าน้ำนม
2555 จัน ดารา ปฐมบท
2556 จันดารา ปัจฉิมบท
ผลงาน > ละครเวที

2535 จิ้งจอกลอกลาย (The Little Foxes หรือ เรือนอาญารัก) รำลึก เบตตี เดวิส  (โรงละคร A.U.A./ วันที่ 18-20, 25-27 และ 29-30 กันยายน)
2536 แม่ยายไม่เคยยุ่ง (โรงละครกรุงเทพ/ 10-12, 17-19, 24-26 กันยายน และ 1-3, 8-1, 15-17 ตุลาคม)
2537 สาวสติเสีย (โรงละครกรุงเทพ/ 25-27 กุมภาพันธ์ 2537 และ 4-6 , 11-13 มีนาคม)
2537 บุษบาก๋ากั่น (โรงละครกรุงเทพ/ 24-26 มิถุนายน 2537, วันที่ 1-3, 29-30 กรกฎาคม)
ผลงาน > มิวสิควีดีโอ

เพลง หัวใจที่ว่างเปล่า - พัชรา แวงวรรณ (2535)
เพลง ยังจำทน - ยิ่งยง โอภากุล (2535)
ผลงานกำกับการแสดง

ทองประกายแสด ปี 2555 ทางช่อง 8 และ โซนิค ยูธ นำแสดงโดย  สาวิกา ไชยเดช ร่วมด้วยธนา สุทธิกมล อัษฏาวุธ เหลืองสุนทร จิระ ด่านบวรเกียรติ (ฟลุ๊ค ซีควินท์) วรวุฒิ นิยมทรัพย์ อธิกิตติ์ พริ้งพร้อม (แบงค์ แบล็ควานิลลา) ภรัณยู โรจนวุฒิธรรม ปรมะ อิ่มอโนทัย ศุกล ศศิจุลกะ
พรพรหมอลเวง ปี 2556 ช่อง 3 และ เวฟ ทีวี นำแสดงโดย ปกรณ์ ฉัตรบริรักษ์ ราณี แคมเปน นิธิ สมุทรโคจร ณัฐริกา ธรรมปรีดานันท์ อนุชิต สพันธุ์พงษ์ อริสรา ทองบริสุทธิ์
กากับหงส์ ปี 2556 ช่อง 8 และ โซนิค ยูธ นำแสดงโดย สาวิกา ไชยเดช กวี ตันจรารักษ์ วนิดา เติมธนาภรณ์ ปนัดดา วงศ์ผู้ดี อธิกิตติ์ พริ้งพร้อม  ปภัสรา เตชะไพบูลย์ สถาพร นาควิไล
ไฟรักเพลิงแค้น ปี 2557 ช่อง 3 และ โซนิค บูม นำแสดงโดย มทิรา ตันติประสุต กฤษฎา พรเวโรจน์ วรวุฒิ นิยมทรัพย์ ธารา ทิพา
ลมซ่อนรัก ปี 2558 และ ฟีล กู๊ด ช่อง 3 นำแสดงโดย ณเดชน์ คูกิมิยะ ณฐพร เตมีรักษ์ ธัญชนก กู๊ด
แก้วตาหวานใจ ปี 2558 ช่อง 3 และ เวฟ ทีวี นำแสดงโดย ปกรณ์ ฉัตรบริรักษ์ ชาลิดา วิจิตรวงศ์ทอง ด.ญ.นิชัญญา สุดประเสริฐ
สองหัวใจนี้เพื่อเธอ ปี 2558 ช่อง 3 และ โซนิค บูม นำแสดงโดย มาริโอ้ เมาเร่อ ชาลิดา วิจิตรวงศ์ทอง
ดวงใจพิสุทธิ์ ปี 2559 ช่อง 3 และ โซนิค บูม นำแสดงโดย ยุกต์ ส่งไพศาล มทิรา ตันติประสุต
เกมเสน่หา ปี 2561 ช่อง 3 และ ละครไท นำแสดงโดย จิรายุ ตั้งศรีสุข ณฐพร เตมีรักษ์
ซีรีส์ลูกผู้ชาย ตอน ภูผา ช่อง 3 และ โซนิค บูม นำแสดงโดย สาริน รณเกียรติ รินรดา แก้วบัวสาย
ทองเอก หมอยา ท่าโฉลง ปี 2562 ช่อง 3 และ โซนิค บูม นำแสดงโดย มาริโอ้ เมาเร่อ คิมเบอร์ลี แอน เทียมศิริ
ตราบฟ้ามีตะวัน ปี 2563 ช่อง 3 และ โซนิค บูม นำแสดงโดย ปริญ สุภารัตน์ สุภัสสรา ธนชาต
นับสิบจะจูบ Lovely Writer ปี 2564 ช่อง 3 และ ดีทุกวัน 2019 นำแสดงโดย ภูมิพัฒน์ เอี่ยมสำอาง นพเก้า เดชาพัฒนคุณ
Golden Blood รักมันมหาศาล ปี 2564 ช่อง 3 และ โซนิค บูม นำแสดงโดย ธารา ทิพา ณภัทร ณ ระนอง
หมอหลวง ปี 2566 ช่อง 3 และ โซนิค บูม นำแสดงโดย มาริโอ้ เมาเร่อ และ คิมเบอร์ลี่ แอน เทียมศิริ
ในวันที่ฝนพร่างพราย ปี 2567 ช่อง 3 และ โซนิค บูม นำแสดงโดย มาริโอ้ เมาเร่อ ณฐพร เตมีรักษ์
รางวัล

รางวัลนาฏราช ครั้งที่ 3 สาขานักแสดงสมทบหญิงยอดเยี่ยม จากละครเรื่อง รอยไหม
รางวัล คมชัดลึก อวอร์ด ครั้งที่ 9 สาขานักแสดงสมทบหญิงยอดเยี่ยม จากละครเรื่อง รอยไหม
รางวัล MThai Top Talk-About 2012 สาขารางวัลพิเศษ Top Talk About Best Scene (บทบาท ซีนที่ถูกกล่าวถึงมากที่สุด)
เข้าชิง รางวัลเมขลา ผู้แสดงประกอบหญิงดีเด่น จากละคร วิมานไฟ ปี 2534
เข้าชิง รางวัลโทรทัศน์ทองคำ ดาราสนับสนุนหญิงดีเด่น จากละคร วิมานไฟ ปี 2534
เข้าชิง รางวัลโทรทัศน์ทองคำ ดารานำหญิงดีเด่น จากละคร เพลงบินใบงิ้ว ปี 2536
รางวัล ทีวีสีขาว ครั้งที่ 2 สาขาผู้กำกับละครยอดเยี่ยม จากละครเรื่อง ทองเอก หมอยา ท่าโฉลง
ด้วยรักและหักหลัง

| ด้วยรักและหักหลัง |
| --- | --- |
P.S. I Hate You
ประเภท: โรแมนติก ระทึกขวัญจิตวิทยา
สร้างโดย: จีเอ็มเอ็มทีวี
เค้าโครงจาก: วงกตดอกไม้ โดย ใบสน
บทโดย: จินต์นัชชา
กำกับโดย: Snap25 TEAM
แสดงนำ: ณิชาภัทร ฉัตรชัยพลรัตน์ พลอยชมพู ศุภทรัพย์ ชญานิษฐ์ ชาญสง่าเวช ยงวรี อนิลบล สรัลชนา อภิสมัยมงคล จุฑาพิชญ์ อินทรจันทร์
ดนตรีแก่นเรื่องเปิด: "In Your Eyes" โดย อัจฉริยา ดุลยไพบูลย์
ดนตรีแก่นเรื่องปิด: "คนร้าย" โดย สรัลชนา อภิสมัยมงคล
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 18
การผลิต
ผู้อำนวยการผลิต: สถาพร พาณิชรักษาพงษ์
ผู้อำนวยการสร้าง: นพณัฐ ชัยวิมล
ความยาวตอน: 45 - 70 นาที
บริษัทผู้ผลิต: จีเอ็มเอ็มทีวี
ออกอากาศ
เครือข่าย: จีเอ็มเอ็ม 25
ออกอากาศ: 1 สิงหาคม ค.ศ. 2022 (2022-08-01) – 27 กันยายน ค.ศ. 2022 (2022-09-27)
ออกอากาศ: 8 กุมภาพันธ์​ 2566 – 6 เมษายน​ 2566
ด้วยรักและหักหลัง (อังกฤษ: P.S. I Hate You) เป็นละครโทรทัศน์ไทย ที่สร้างจากนิยายเรื่อง วงกตดอกไม้ โดย ใบสน ออกอากาศทางช่องจีเอ็มเอ็มทีวีและย้อนหลังทางวิว ทุกวันจันทร์ - อังคาร เวลา 20:30 น. นำแสดงโดย ณิชาภัทร ฉัตรชัยพลรัตน์, พลอยชมพู ศุภทรัพย์, ชญานิษฐ์ ชาญสง่าเวช, ยงวรี อนิลบล, สรัลชนา อภิสมัยมงคล และ จุฑาพิชญ์ อินทรจันทร์
นักแสดง > นักแสดงหลัก

ณิชาภัทร ฉัตรชัยพลรัตน์ รับบท พันทิวา ตันติวิชา (แพร)
พลอยชมพู ศุภทรัพย์ รับบท มีนา เจษสินา (มีน)
ฐานัฐพ์ โล่ห์คุณสมบัติ รับบท พิชญ ตันติวิชา (พิชญ์)
ชญานิษฐ์ ชาญสง่าเวช รับบท ธิดาวัลย์ ตั้งอินทรา (วันวัน)
ปุริม รัตนเรืองวัฒนา รับบท ชานนท์
ยงวรี อนิลบล รับบท เมธาชา กันติเสนา (เมย์)
จุฑาพิชญ์ อินทรจันทร์ รับบท ปาลนา (ปาล)
สรัลชนา อภิสมัยมงคล รับบท สรัสวดี วิชาวิมล (สรัส)
ธนัชชัย วิจิตรวงศ์ทอง รับบท หมวดเติม
ศิวกร เลิศชูโชติ  รับบท  ขุนพล
พรหมพิริยะ ทองพุทธรักษ์  รับบท  ภูรีนัท เวชาพงษ์ (ภู)
ภวินท์ กุลการัณยวิชญ์  รับบท  ธนวิน ตั้งอินทรา (วิน)
นักแสดง > นักแสดงสมทบ

ณัฐรัฐ โมริส เลอกรอง  รับบท  กรวีร์
สรวงสุดา ลาวัณย์ประเสริฐ  รับบท  ชนัดดา ตันติวิชา
มยุริญ ผ่องผุดพันธ์  รับบท  ธาริณี ตั้งอินทรา
มณีรัตน์ คำอ้วน  รับบท  ณัฐมล
ดนัย จารุจินดา  รับบท  กัปตันคีย์
นักแสดง > นักแสดงรับเชิญ

ดวงดาว จารุจินดา รับบท คุณหญิงวิกานดา
จิรกิตต์ คูอาริยะกุล รับบท รุจน์ แฟนเก่าสรัส
พิมพ์แข กุณชร ณ อยุธยา รับบท ยายชานนท์
แฮนนาห์ มอนทานา สาวเด่น เต้น ร้อง

| 0 | 1 | 2 |
| --- | --- | --- |
|  | มีคำขอให้ใส่ภาพหรือภาพถ่ายในบทความนี้เพื่อพัฒนาคุณภาพ เครื่องมือค้นหาภาพเสรีอาจสามารถระบุภาพที่เหมาะสมบนฟลิคเกอร์และเว็บไซต์อื่นได้ | อัปโหลด |
| แฮนนาห์ มอนทานา สาวเด่น เต้น ร้อง |
| --- | --- |
สร้างโดย: Michael Poryes Richard Correll Barry O'Brien
แสดงนำ: Miley Cyrus Billy Ray Cyrus Emily Osment Mitchel Musso Jason Earles Moises Arias
ดนตรีแก่นเรื่องเปิด: "The Best of Both Worlds"
ประเทศแหล่งกำเนิด:  สหรัฐ
ภาษาต้นฉบับ: อังกฤษ
จำนวนตอน: 98 (รายชื่อตอน)
การผลิต
ผู้อำนวยการผลิต: Steven Peterman Michael Poryes
กล้อง: มากกว่าหนึ่งตัว
ความยาวตอน: 23 นาที (โดยประมาณ)
ออกอากาศ
เครือข่าย: Disney Channel
ออกอากาศ: 24 มีนาคม พ.ศ. 2549 – 16 มกราคม พ.ศ. 2554
แฮนนาห์ มอนทานา...สาวเด่น, เต้น, ร้อง... (อังกฤษ: Hannah Montana) เป็นรายการซิตคอมทางโทรทัศน์สำหรับวัยรุ่นจากอเมริกา และเป็นรายการที่ได้เข้าชิงรางวัลเอ็มมีในสาขารายการเด็กยอดเยี่ยมในปี พ.ศ. 2550 อีกด้วย ซึ่งรายการนี้ออกอากาศครั้งแรกวันที่ 24 มีนาคม พ.ศ. 2549 ทาง ดิสนีย์แชนแนล ในสหรัฐอเมริกา รายการนี้เกี่ยวกับเด็กสาวชื่อ ไมลีย์ สจ๊วต (แสดงโดย ไมลีย์ ไซลัส) ซึ่งใช้ชีวิต "สองด้าน" เป็นเด็กวัยรุ่นทั่วไปในตอนกลางวัน และเป็นนักร้องชื่อดัง แฮนนาห์ มอนทานา ในตอนกลางคืน โดยปกปิดตัวตนของเธอจากทุกคน ยกเว้นครอบครัวและเพื่อนที่สนิทเท่านั้น
ในประเทศไทย บริษัทแปซิฟิกได้รับลิขสิทธิ์จัดจำหน่ายรูปแบบวีซีดี และยังสามารถรับชมผ่านทางช่อง ดิสนีย์แชนแนล ทรูวิชั่นส์ ช่อง 54
ข้อมูลทั่วไป

รายการนี้วงเวียนอยู่กับเด็กสาวอายุ 14 ปี ชื่อ Miley Stewart ที่อยู่ใน มาลิบู รัฐแคลิฟอร์เนีย สหรัฐอเมริกา ซึ่งเธอเป็นเด็กวัยรุ่นที่มีความลับอันยิ่งใหญ่ ซึ่งครอบครัวและเพื่อนสนิทชื่อ Lilly และ Oliver และคนรักเก่า ที่ชื่อ Jake Ryan รวมถึงบอดี้การ์ด Roxy ที่รู้ว่าเธอใช้ชีวิต "สองด้าน" เป็นนักร้องวัยรุ่นชื่อดัง Hannah Montana เธอใช้ชีวิตอยู่ที่บ้านริมหาดกับพ่อของเธอ Robby Stewart (แสดงโดยพ่อในชีวิตจริงของ Miley ชื่อ Billy Ray Cyrus) และพี่ชายคนโต Jackson Stewart (แสดงโดย Jason Earles) ซึ่งพี่ชายคนโตของเธอทำงานอยู่ที่ร้านขายของใกล้บ้านของ Rico ข้างชายหาด ซึ่งครอบครัว Stewart มาจาก แนชวิลล์ รัฐเทนเนสซี่ โดยแม่ของ Miley ได้เสียชีวิตไปแล้ว ทิ้งนักร้อง-นักแต่งเพลง Robby ให้เป็นพ่อหม้ายดูแลเด็กทั้งสอง ต้องทำให้เขาเลิกอาชีพจากการเป็นนักร้องเพลง Country ชื่อดัง เขายังเป็นผู้จัดการส่วนตัวของ Hannah Montana อีกด้วย เพื่อนสนิทของ Miley สองคน ชื่อ Lilly Truscott (แสดงโดย Emily Osment) และ Oliver Oken (แสดงโดย Mitchel Musso) ใช้ชีวิตอยู่ในละแวกนั้นและยังไปโรงเรียนเดียวกับเธอด้วย โดยในแต่ละตอนของรายการ Miley ต้องเจอกับปัญหามากมายในชีวิต รวมถึงปัญหาส่วนตัว และอื่นๆ อีกมากมาย โดยในตอนจบของแต่ละตอนเปรียบเสมือนเป็นบทเรียนของเธอ
การสร้าง

ผู้ร่วมสร้างรายการนี้ชื่อ Michael Poryes และยังเป็นผู้ร่วมสร้างรายการชื่อดังให้กับ Disney Channel Original Series อย่าง That's So Raven อีกด้วย และผลิตโดย It's a Laugh Productions, Inc. ในความร่วมมือกับดิสนีย์ โดยถ่ายทำที่ Tribune Studios ในฮอลลีวู้ด รัฐแคลิฟอร์เนีย โดยการออกอากาศตอนแรกของรายการนี้ที่ช่อง Disney Channel ทำให้มีคนดูสูงถึง 5.4 ล้านคน ถือว่าเป็นการตอบรับ "เกินคาด" กล่าวโดยประธานของ Disney Channel Entertainment.
โดยไอเดียหลักของรายการมากจาก That's So Raven ในตอนที่ชื่อว่า "Goin' Hollywood" ซึ่งควรจะเป็นรายการตอนแรกของรายการที่ชื่อว่า Better Days  ซึ่งเกี่ยวกับดาราเด็กจากรายการทีวีชื่อดังพยายามที่จะไปเรียนในโรงเรียนปกติ จากตอน New Kid in School มีสมมติฐานของรายการ และก่อนหน้านี้ยังเคยคิดชื่อรายการไว้ว่า The Secret Life of Zoe Stewart (แต่ถูกยกเลิกเนื่องจากชื่อรายการคล้ายกับ Zoey 101 ทาง Nickelodeon) , The Popstar Life!, และ Alexis Texas ก่อนหน้านี้ นักแสดงจาก American Juniors ชื่อ Jordan McCoy และนักร้อง R&B JoJo (ซึ่งไม่รับบทนี้)  เคยถูกพิจารณาให้แสดงบท Zoe Stewart โดยที่ Miley Cyrus ในตอนแรกนั้นมาลองแสดงบทในบทเพื่อนสนิท" ชื่อ Lilly Romero แต่ภายหลังถูกเปลี่ยนชื่อเป็น Lilly Truscott แต่ผู้คัดเลือกนักแสดงคิดว่า Miley Cyrus ทำได้ดีในบทแสดงนำ พวกเขาจึงให้เธอลองแสดงในบท  Zoe Stewart/Hannah Montana ซึ่งภายหลัง Zoe Stewart ถูกเปลี่ยนชื่อเป็น Chloe Stewart (เนื่องจากชื่อตัวละครคล้ายกับรายการจาก Nickelodeon ชื่อ Zoey 101) และตอนท้ายถูกเปลี่ยนชื่อเป็น Miley เมื่อเธอได้รับบทแสดงนำ ชื่อ Hannah Montana ก็ได้ถูกเปลี่ยนบ่อยครั้ง โดยสามชื่อก่อนหน้านี้คือ Anna Cabana, Samantha York, และ Alexis Texas โดยชื่อ Alexis Texas เกือบถูกใช้เป็นชื่อรายการ แต่ได้เปลี่ยนเพราะอาจเป็นการกล่าวหาว่ารัฐ เท็กซัส เป็นชาวบ้านนอก[ต้องการอ้างอิง]
ในเดือนธันวาคม ปีพ.ศ. 2549 ดิสนีย์ได้ประกาศขายสินค้าจากรายการ ซึ่งมีเสื้อผ้า เครื่องประดับ เครื่องแต่งตัว และตุ๊กตาในร้านขายบางร้าน Play Along Toys ก็กำลังจะวางขายในรูปแบบตุ๊กตา Hannah และ Miley รวมถึงสินค้าในรูปแบบอื่นๆ อีกด้วย Hannah Montana ยังได้เซ็นสัญญาให้กับ Disney Channel อย่างน้อยอีกหนึ่งปี โดยได้ถ่ายทำปีที่สองเริ่มจากเดือนธันวาคม
การสร้าง > การเปิดรายการ

เพลงเปิดรายการ Hannah Montana คือ "The Best of Both Worlds" แต่งโดย Matthew Gerrard และ  Robbie Nevil สร้างโดย Gerrard และร้องโดย Miley Cyrus (ในชื่อ Hannah Montana) John Carta ซึ่งเป็นผู้แต่งเพลง ยังได้แต่งเพลงอื่นๆ ให้กับรายการ โดยเนื้อเพลงในแต่ละเพลงเป็นเสมือนข้อมูลทั่วไปของรายการนี้
เพลงเต็มๆ ของ The Best of Both Worlds ยาว 2 นาที 54 วินาที ซึ่งได้ออกวางขายในอัลบั้มบทเพลงจากรายการ ออกวางจำหน่ายเมื่อ ตุลาคม ปีพ.ศ. 2549 แต่ในรูปแบบของรายการ เพลงนี้ถูกตัดเหลือเพียง 50 วินาที
เพลง "Just Like You" "The Other Side of Me" ในตอนแรกได้ถูกทดสอบเป็นเพลงเปิดรายการก่อนที่ "Best of Both Worlds" จะถูกเลือก
นักแสดง > นักแสดงหลัก

Miley Cyrus เป็น Miley Stewart/Hannah Montana
Emily Osment เป็น Lilly Truscott/Lola luftnakle|lola lafonda
Mitchel Musso เป็น Oliver Oken/Mike Stanley ที่สาม
Jason Earles เป็น Jackson Stewart
Billy Ray Cyrus เป็น Robby Stewart
Moises Arias เป็น Rico (ในปีที่สอง ปีแรกไม่ได้นำแสดงในทุกตอน)
Frances Callier เป็น Roxy (ไม่ได้นำแสดงในทุกตอน)
Cody Linley เป็น Jake Ryan|milos (ไม่ได้นำแสดงในทุกตอน)
Selena Gomez เป็น Mikeyla (ไม่ได้นำแสดงในทุกตอน)
นักแสดง > แขกรับเชิญ

ดู List of Hannah Montana episodes
ตอน

| ปี | จำนวนตอน | ออกอากาศครั้งแรก | ออกอากาศครั้งสุดท้าย | จำนวนผู้ชมในแต่ละตอน |
| --- | --- | --- | --- | --- |
| ปีที่ 1 | 26 | 24 มีนาคม, พ.ศ. 2548 | 30 มีนาคม, พ.ศ. 2549 | 4.0 million |
| ปีที่ 2 | 29 | 23 เมษายน, พ.ศ. 2549 | 12 ตุลาคม, พ.ศ. 2550 | 4.44/(สูงสุด 10.7 ล้านคน) ล้านคน |
| ปีที่ 3 | 30 | 2 พฤศจิกายน, พ.ศ. 2550 |  |  |
เพลง

Hannah Montana: Disney's Karaoke Series
รายการชื่อเข้าชิงและรางวัลที่ได้

2007 Creative Arts Emmy เก็บถาวร 2009-11-03 ที่ เวย์แบ็กแมชชีน - รายการเด็กยอดเยี่ยม (ถูกเสนอชื่อเข้าชิง)
Hannah Montana มีคู่แข่งคือ The Suite Life of Zack & Cody และ That's So Raven ซึ่งมาจากช่อง Disney Channel เหมือนกัน
ผู้ชนะรายการ 2007 "Choice TV Show: Comedy" for the Teen Choice Awards
แหล่งข้อมูลอื่น

Disney Channel site (USA)
Disney Channel Site (UK)
Disney Channel Site (Asia)[ลิงก์เสีย]
สมเด็จพระปิตุจฉาเจ้า สุขุมาลมารศรี พระอัครราชเทวี

| สมเด็จพระปิตุจฉาเจ้า สุขุมาลมารศรี |
| --- | --- |
พระอัครราชเทวี

พระราชเทวี
ดำรงพระยศ: 30 มิถุนายน พ.ศ. 2424 - 23 ตุลาคม พ.ศ. 2453

ประสูติ: 10 พฤษภาคม พ.ศ. 2404 พระบรมมหาราชวัง กรุงเทพพระมหานคร อาณาจักรสยาม
สิ้นพระชนม์: 9 กรกฎาคม พ.ศ. 2470 (66 ปี) วังบางขุนพรหม จังหวัดพระนคร อาณาจักรสยาม
พระสวามี: พระบาทสมเด็จพระจุลจอมเกล้าเจ้าอยู่หัว
พระบุตร: สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าคุณจอมมารดาสำลี ในรัชกาลที่ 4
ศาสนา: พุทธ
ลายพระอภิไธย: 
สมเด็จพระปิตุจฉาเจ้า สุขุมาลมารศรี พระอัครราชเทวี (10 พฤษภาคม พ.ศ. 2404 – 9 กรกฎาคม พ.ศ. 2470) หรือที่ชาววังสมัย ร.5 - ร.6 ออกพระนามว่า เสด็จพระนาง เป็นพระมเหสีชั้นลูกหลวงตำแหน่ง พระนางเจ้า พระราชเทวี ในพระบาทสมเด็จพระจุลจอมเกล้าเจ้าอยู่หัว ด้วยเป็นพระราชธิดาในพระบาทสมเด็จพระจอมเกล้าเจ้าอยู่หัวประสูติแต่เจ้าคุณจอมมารดาสำลี พระสนมเอก
พระองค์เป็นพระมารดาในสมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร ซึ่งทรงเป็นเจ้าฟ้าชั้นเอก (ชั้นทูลกระหม่อม) ในพระบาทสมเด็จพระจุลจอมเกล้าเจ้าอยู่หัว พระองค์แรกที่มีพระชนม์ และสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
ในรัชสมัยพระบาทสมเด็จพระปกเกล้าเจ้าอยู่หัว ทรงได้รับเฉลิมพระนามเป็นสมเด็จพระปิตุจฉาเจ้า สุขุมาลมารศรี พระอัครราชเทวี ชาววังจึงออกพระนามว่าสมเด็จพระปิตุจฉาเจ้า นับแต่นั้น
ภายหลัง สมเด็จสิ้นพระชนม์เมื่อวันเสาร์ เดือน 8 ขึ้น 11 ค่ำ ปีเถาะ นพศก จ.ศ. 1289 (9 กรกฎาคม พ.ศ. 2470) ณ ตำหนักสมเด็จ วังบางขุนพรหม พระชนมายุ 66 พรรษา
พระประวัติ > ประสูติ

สมเด็จพระปิตุจฉาเจ้า สุขุมาลมารศรี พระอัครราชเทวี เป็นพระเจ้าลูกเธอพระองค์ที่ 52 ในพระบาทสมเด็จพระจอมเกล้าเจ้าอยู่หัว และเป็นลำดับที่ 4 ซึ่งประสูติแต่เจ้าคุณจอมมารดาสำลี พระสนมเอก (สกุลเดิม: บุนนาค)  เมื่อวันศุกร์ ขึ้น 1 ค่ำ เดือน 7 ปีระกา ตรีศก จ.ศ. 1223 (ตรงกับวันที่ 10 พฤษภาคม พ.ศ. 2404) ทรงร่วมเจ้าจอมมารดากับพระเจ้าบรมวงศ์เธอ พระองค์เจ้าบุษบงเบิกบาน และพระเจ้าบรมวงศ์เธอ กรมหลวงทิพยรัตนกิริฏกุลินี เมื่อแรกประสูติในฐานะพระราชธิดาที่ประสูติจากเจ้าจอมมารดา จึงทรงดำรงพระอิสริยยศเป็น "พระเจ้าลูกเธอ พระองค์เจ้าสุขุมาลมารศรี" พระบิดาทรงพระราชนิพนธ์พระคาถาพระราชทานพระนามเป็นภาษาบาลีซึ่งสมเด็จพระมหาสมณเจ้า กรมพระยาวชิรญาณวโรรส ได้ทรงพระนิพนธ์แปลไว้ว่า
"ธิดาของเราที่บังเกิดแต่สำลีนี้ จงปรากฏโดยนามว่า สุขุมาลมารศรี จงทรงนามนั้นไว้ มีความสุขเสมอ อนึ่ง จงมั่งคั่งมีทรัพย์มาก มีบริวารงดงาม ไม่มีโรค ไม่ลำบาก เจริญโดยลำดับ จงได้ซึ่งที่พึ่งอันบริบูรณ์ด้วยกำลังเป็นที่ต้องใจ"
พระองค์เป็นพระราชธิดารุ่นกลางเช่นเดียวกันกับ พระเจ้าลูกเธอ พระองค์เจ้าสุนันทากุมารีรัตน์ ซึ่งต่อมา ได้ทรงรับราชการฝ่ายในเป็นพระมเหสีใน พระบาทสมเด็จพระจุลจอมเกล้าเจ้าอยู่หัว ด้วยกัน
พระบาทสมเด็จพระจอมเกล้าเจ้าอยู่หัวเสด็จสวรรคตเมื่อวันที่ 1 ตุลาคม พ.ศ. 2411 สมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานารถ พระราชโอรสพระองค์ใหญ่ เสด็จขึ้นเถลิงถวัลยราชสมบัติสืบมา พระองค์เจ้าสุขุมาลมารศรี ในฐานะพระขนิษฐภคินี ทรงเปลี่ยนพระฐานะจาก พระเจ้าลูกเธอ เป็น พระเจ้าน้องนางเธอ พระองค์เจ้าสุขุมาลมารศรี
พระประวัติ > พระราชเทวีในรัชกาลที่ 5

เมื่อมีพระชนมายุได้ประมาณ 15 พรรษา จากหลักฐานที่ปรากฏพระองค์ทรงเป็นเจ้านายชั้นลูกหลวงพระองค์ที่สองที่ได้ถวายตัวเป็นพระมเหสี ในพระบาทสมเด็จพระจุลจอมเกล้าเจ้าอยู่หัว และภายหลังพระองค์เจ้าสุขุมาลมารศรีมีพระประสูติการพระเจ้าลูกเธอ เจ้าฟ้าหญิง ในปี 2420 ซึ่งทรงเป็นเจ้าฟ้าชั้นเอก (ชั้นทูลกระหม่อม) พระองค์แรกที่มีพระชนม์ พระองค์จึงได้รับพระมหากรุณาโปรดเกล้าฯสถาปนาเป็น พระนางเธอ พระองค์เจ้าสุขุมาลมารศรี ทรงรับพระราชทานเครื่องอิสริยยศราชูปโภคลงยาราชาวดี นับว่าเป็นพระมเหสีพระองค์แรกที่มีการเฉลิมพระนามและพระอิสริยยศอย่างเป็นทางการในรัชสมัยพระบาทสมเด็จพระจุลจอมเกล้าเจ้าอยู่หัว
หลังจากพระองค์มีพระประสูติการพระเจ้าลูกยาเธอ เจ้าฟ้าบริพัตรสุขุมพันธุ์ พระองค์ทรงได้รับการเลื่อนพระยศเป็น "พระนางเจ้าสุขุมาลมารศรี พระราชเทวี" โดยมีพระบรมราชโองการให้แปลพระนามาภิไธยเป็นภาษาอังกฤษว่า "Her Royal Highness the Princess Consort" (หรือบางครั้งทรงใช้ Her Royal Highness Phra Nang Chao Phra Raj Dhevi) และทรงดำรงฐานันดรศักดิ์นี้จนสิ้นรัชกาลโดยพระองค์มีพระฐานะเป็นพระมเหสีลำดับสาม รองจากสมเด็จพระนางเจ้าเสาวภาผ่องศรี พระบรมราชินีนาถ และสมเด็จพระนางเจ้าสว่างวัฒนา พระบรมราชเทวี
พระประวัติ > พระปิตุจฉาในรัชกาลที่ 6 และสมเด็จพระปิตุจฉาเจ้าในรัชกาลที่ 7

เมื่อผลัดแผ่นดิน พระนางเจ้าสุขุมาลมารศรีก็ทรงโศกสลดเช่นเดียวกันกับกับพระมเหสีเทวีพระองค์อื่น ๆ ในพระบาทสมเด็จพระจุลจอมเกล้าเจ้าอยู่หัว และปลีกพระองค์ออกจากพระบรมมหาราชวังมานับตั้งแต่นั้น โดยพระองค์พร้อมด้วยสมเด็จพระเจ้าพี่นางเธอ เจ้าฟ้าสุทธาทิพยรัตน์ สุขุมขัตติยกัลยาวดี กรมหลวงศรีรัตนโกสินทร  ได้เสด็จออกมาประทับที่วังบางขุนพรหมซึ่งรัชกาลที่ 5 พระราชทานให้เป็นวังที่ประทับของพระราชโอรส คือ สมเด็จพระเจ้าน้องยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต แต่เนื่องจากทรงเป็นเจ้านายฝ่ายในที่ดำรงพระอิสริยยศสูง พระบาทสมเด็จพระมงกุฎเกล้าเจ้าอยู่หัวจึงทรงพระกรุณาโปรดเกล้าฯ ให้กรมโขลน และกรมวังจัดคนส่วนหนึ่งมาปฏิบัติถวายการรับใช้อยู่ที่วังนั้น เสมือนหนึ่งยังคงประทับอยู่ในพระบรมมหาราชวังทุกประการ และสมเด็จเจ้าฟ้าสุทธาทิพยรัตน์ฯ กรมหลวงศรีรัตนโกสินทร พระราชธิดาพระองค์เดียวนั้นได้สิ้นพระชนม์ในรัชกาลที่ 6 นี้เอง พระเจ้าบรมวงศ์เธอ กรมหลวงทิพยรัตนกิริฏกุลินี ซึ่งทรงเป็น "เสด็จอธิบดี" ว่าราชการอยู่ในพระบรมมหาราชวังก็ได้เสด็จออกมาประทับยังวังบางขุนพรหมเพื่อปลอบโยนพระราชหฤทัยพระพี่นางฯ ในครั้งนั้นด้วย
นอกจากนี้พระบาทสมเด็จพระมงกุฎเกล้าเจ้าอยู่หัว ยังมีพระบรมราชโองการให้แปลพระนามาภิไธยเป็นภาษาอังกฤษว่า "Her Majesty Queen Sukumalmarsri, Royal Consort of His Majesty King Chulalongkorn" ทั้งนี้ มิได้มีพระบรมราชโองการเปลี่ยนแปลงพระอิสริยยศในทางราชการแต่อย่างใด จึงยังทรงดำรงพระยศเป็นพระนางเจ้าฯ พระราชเทวีจนตลอดรัชกาลที่ 6
มีเกร็ดเล่ากันว่า สมเด็จพระศรีพัชรินทราบรมราชินีนาถ พระบรมราชชนนีพันปีหลวงในรัชกาลที่ 6 และ 7 นั้น เนื่องจากเป็นสมเด็จพระอัครมเหสีมาแต่รัชกาลก่อน ทรงครองพระอิสริยยศสูงสุดเหนือบรรดาพระมเหสีทั้งปวง ประกอบกับทรงเป็น "น้องเล็ก" มาก่อนจึงค่อนข้างแต่จะทรงเอาพระราชหฤทัยพระองค์เอง แต่สมเด็จพระมาตุจฉาเจ้าสว่างวัฒนา พระบรมราชเทวีซึ่งทรงครองพระราชอิสริยยศสมเด็จพระอัครมเหสีมาแต่เดิม และพระนางเจ้าสุขุมาลมารศรี พระราชเทวี ทั้ง 2 พระองค์นั้นในฐานะพระเชษฐภคินี (สมเด็จพระมาตุจฉาเจ้าฯ พระบรมราชเทวีนั้น เป็นพระโสทรเชษฐภคินี คือทรงร่วมพระราชบิดา-มารดาเดียวกันกับสมเด็จพระพันปีหลวง ส่วนพระนางเจ้าฯ พระราชเทวีนั้น เป็นพระเชษฐภคินีร่วมพระราชบิดา แต่ต่างพระมารดากันกับสมเด็จพระพันปีหลวง) ก็ทรงประทานอภัยให้เสมอ ในปลายรัชกาลที่ 6 ก่อนที่สมเด็จพระศรีพัชรินทราฯ จะเสด็จสวรรคตไม่นานนั้น สมเด็จพระเชษฐภคินีทั้ง 2 พระองค์ก็ได้เสด็จไปเยี่ยมพระอาการประชวรสมเด็จพระพันปีหลวง ณ พระราชวังพญาไท อันเป็นพระราชสำนักของสมเด็จพระพันปีหลวงตั้งแต่สิ้นรัชกาลที่ 5 จนกระทั่งเสด็จสวรรคต สมเด็จพระพันปีหลวงนั้นถึงกับทรงลงไปกราบถวายบังคมแทบเบื้องพระบาทสมเด็จพระเชษฐภคินีทั้ง 2 พระองค์ ขอพระราชทานอภัยโทษ แล้ว 3 พระองค์พี่น้องก็ทรงกอดกันทรงพระกันแสง จนนางพระกำนัลนางสนองพระโอษฐ์ที่อยู่แถวนั้นต้องร้องไห้ตาม ๆ กันไป
ในรัชสมัยของพระบาทสมเด็จพระปกเกล้าเจ้าอยู่หัว พระนางเจ้าสุขุมาลมารศรี พระราชเทวี ขึ้นเป็น "สมเด็จพระปิตุจฉาเจ้า สุขุมาลมารศรี พระอัครราชเทวี" และได้ทรงพระกรุณาโปรดเกล้าฯ ให้แปลพระนามาภิไธยของทั้ง 2 พระองค์เป็นภาษาอังกฤษว่า "Her Majesty the Queen Aunt" ตั้งแต่นั้นเป็นต้นมา สมเด็จพระปิตุจฉาเจ้าสุขุมาลมารศรี พระอัครราชเทวี จึงมีพระอิสริยศักดิ์เป็นลำดับสองของพระภรรยาเจ้าในรัชกาลที่ 5  เพราะขณะนั้นสมเด็จพระศรีพัชรินทราบรมราชินีนาถฯ และสมเด็จพระนางเจ้าสุนันทากุมารีรัตน์ พระบรมราชเทวี สมเด็จพระอัครมเหสีทั้ง 2 พระองค์ ได้สวรรคตและทิวงคตไปแล้ว)
พระประวัติ > ในรัชกาลที่ 8

ในรัชสมัย พระบาทสมเด็จพระปรเมนทรมหาอานันทมหิดล พระอัฐมรามาธิบดินทร คณะผู้สำเร็จราชการในพระปรมาภิไธยมีพระบรมราชโองการให้สถาปนา สมเด็จพระเจ้าพี่นางเธอ เจ้าฟ้าวไลยอลงกรณ์ กรมหลวงเพชรบุรีราชสิรินธร ขึ้นเป็นสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร และสมเด็จพระปิตุจฉาเจ้า สุขุมาลมารศรีฯ ในรัชกาลที่ 7 มิได้เป็นสมเด็จพระปิตุจฉาฯ ในรัชกาลที่ 8 อีก ดังนั้น เพื่อป้องกันความสับสนจึงมีประกาศให้ออกพระนามาภิไธยว่า สมเด็จพระนางเจ้าสุขุมาลมารศรี พระอัครราชเทวี ทั้งนี้ประกาศนี้มิใช่พระบรมราชโองการ และมิใช่พระราชดำริของพระบาทสมเด็จพระเจ้าอยู่หัวอานันทมหิดล ในหนังสือ จุฬาลงกรณ์ราชสันตติวงศ์ พระบรมราชวงศ์แห่งประเทศไทย เจฟรีย์ ไฟน์สโตน ระบุไว้ว่า พระบาทสมเด็จพระเจ้าอยู่หัวอานันทมหิดล ทรงสถาปนาพระนางเจ้าฯ พระองค์นี้เป็น "สมเด็จพระนางเจ้าสุขุมาลมารศรี พระอัครราชเทวี" หากแต่ในหนังสือ มหามงกุฎบรมราชสันตติวงศ์ พระนิพนธ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงวินิจฉัยว่า พระอิสริยยศสุดท้าย คือ สมเด็จพระปิตุจฉาเจ้า สุขุมาลมารศรี พระอัครราชเทวี
ดังนั้น เพื่อมิให้เกิดความสับสนทางประวัติศาสตร์ โดยพระองค์ท่านทรงเป็น
พระนางเจ้าสุขุมาลมารศรี พระราชเทวี (ในรัชกาลที่ 5) (ทรงดำรงพระยศนี้มาตลอดรัชกาลที่ 5 และรัชกาลที่ 6)
สมเด็จพระปิตุจฉาเจ้า สุขุมาลมารศรี พระอัครราชเทวี (ในรัชกาลที่ 7)
แต่ควรออกพระนามว่า สมเด็จพระปิตุจฉาเจ้า สุขุมาลมารศรี พระอัครราชเทวี เนื่องจากเป็นพระอิสริยยศสุดท้ายตามพระบรมราชโองการ และสูงกว่าพระอิสริยยศเดิม ดังเช่นที่ ให้ออกพระนาม เจ้าฟ้าจักรพงษภูวนาถว่า สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ